Președintele Consiliului Județean Suceava, Gheorghe Flutur, este convins că Muzeul de Istorie din Siret - Memorialul Holocaustului Evreilor din Bucovina va fi unul dintre punctele turistice importante din județ. Gheorghe Flutur amintit că deschiderea oficială a muzeului va avea loc astăzi, la ora 13:00. „Suntem la Siret, la Muzeul de Istorie, unde avem o premieră pentru această parte de țară, pentru Bucovina. Muzeul de Istorie din Siret deschide o pagină dureroasă, dar adevărată legată de Memorialul Holocaustului Evreilor din Bucovina. Este o investiție făcută de Consiliul Județean Suceava, în parteneriat cu Primăria Siret. O investiție de circa 5 milioane de euro, din care două milioane de euro este doar muzeul. Aici vorbim de consolidarea clădirii, de expoziția permanentă cu achiziția de materiale și acest Memorial al Holocaustului Evreilor din Bucovina, cu peste 50.000 de plăcuțe cu numele evreilor care au fost deportați în Transnistria”, a spus Flutur. El a spus că acest muzeu este extrem de important pentru județul Suceava. „Muzeul este în apropierea cimitirului vechi al evreilor de aici din Bucovina, un cimitir de la 1.510, iar la deschidere avem invitați de marcă, de la Ambasada Israelului și de la alte instituții. Consider că va fi un punct turistic important pentru Bucovina în perioada care urmează”, a încheiat Gheorghe Flutur.
Monitorul de Suceava nu este responsabil juridic pentru conţinutul textelor de mai jos. Responsabilitatea pentru mesajele dumneavoastra vă revine în exclusivitate.
Monitorul doreşte ca acest site să fie un spaţiu al discuţiilor civilizate, al comentariilor de bun simţ.
Din acest motiv, cei care postează comentarii la articole trebuie să respecte următoarele reguli:
1. Să se refere doar la articolul la care postează comentarii. 2. Să folosească un limbaj civilizat, fără injurii, calomnii, comentarii antisemite, xenofobe sau rasiste. 3. Sunt interzise atacurile la adresa autorilor, dacă acestea nu au legătura cu textul. 4. Username-ul să nu fie nume de personalităţi ale vieţii publice sau parodieri ale acestora.
Autorul unui articol poate fi criticat pentru eventuale greşeli, incoerenţă, lipsă de documentare etc.
Nerespectarea regulilor menţionate mai sus va duce la ştergerea comentariilor, fără avertisment şi fără explicaţii.
Abaterile repetate vor avea drept consecinţă interdicţia accesului la această facilitate a site-ului.